Publication: Magyar Közlöny
Issue: MK-2003-147 (Year: 2003, Number: 147)
Era: 1990-2004
Section: Melléklet a 243/2003. (XII. 17.) Korm. rendelethez
Paragraph Index: 958

3. Önismeret, önértékelés, önszabályozás A vizuális nevelés gyakorlati tevékenységeinek szinte mindegyike — eredeti céljától függetlenül is — személyiségfejlesztõ hatású. Motiváló hatásuk mellett segítik az érzelmi gazdagodást, az empátia, az intuíció fejlesztését, az önálló ízlés, belsõ igényesség kialakulását. Az önreflexió, az önismeret kialakulása révén a céltudatos önszabályozást. 2003/147. szám 1—4. évfolyam 5—6. évfolyam 7—8. évfolyam 9—12. évfolyam Vizuális esztétikai jellegû preferenciák érvényre juttatása az alkotótevékenységekben. Személyes preferenciák tudatosítása. Saját képességek számbavétele. Saját és mások munkájának összehasonlítása. Páros munkák. Saját és mások alkotásának értékelése. Saját értékek számbavétele. Önkritika. Együttmûködés csoportmunkában. Mûalkotások elemzése során saját vélemény árnyalt megfogalmazása. A személyes preferenciák elemzése, tudatos vállalása. Döntési képesség fejlesztése. Vonzónak talált sémák elfogadása, illetve sémák felülbírálata. Saját alkotófolyamatban a jó és rossz döntések elemzése. Saját és mások munkájának elemzése. Mozgóképkultúra és médiaismeret A Mozgóképkultúra és médiaismeret a mozgóképi szövegértés fejlesztését és a média társadalmi szerepének, valamint mûködésmódjának a feltárását célozza. Ez az audiovizuális írás-, olvasástudás alapjainak az elsajátítását és a kritikai médiatudatosság fejlesztését jelenti. A médianevelés olyan képesség- és személyiségfejlesztõ eszközrendszer, amely szükséges ahhoz, hogy az állampolgárok az információrobbanás és a modern piacgazdaság korában ténylegesen tudjanak tájékozódni és választani. Mivel a média erõsen meghatározza, hogyan gondolkodjunk a világ dolgairól, s hatása vetekszik a hagyományos szocializáció ágenseivel — a családéval és az iskoláéval —, a mozgókép- és médiaoktatás a demokráciára nevelésnek és olyan értékek elsajátításának az iskolája, mint a másság elfogadása, a kritikai gondolkodás vagy a tudatos választás képességének a fejlesztése. A mozgóképkultúra és médiaismeret oktatása során a tanulók felkészültséget szereznek a különbözõ médiaszövegekkel kapcsolatban az önálló és kritikus attitûd kialakítására, és olyan módszereket sajátítanak el, amelyek segítik õket abban, hogy nyitott szemlélettel használják a hagyományos és az új médiumokat. Fejlesztési feladatok 7—8. évfolyam Megfigyelés A közönség médiafogyasztási szokásainak tanulmányozása megadott szempontok alapján, az eredmények lejegyzése. Az emberek viselkedésének megfigyelése a valóságban és a filmeken, illetve a televíziós mûsorokban megadott, majd a tanulók által önállóan javasolt szempontok alapján. Azonosságok, eltérések regisztrálása, azok lejegyzése. Helyszín- és idõviszonylatok, illetve karakter- és konfliktusviszonylatok felismerése, megfigyelése a médiaszövegekben. Lényeges információk, tények azonosítása. Ismeretszerzés Mozgóképi szövegek felidézése (elmesélése, illetve lejegyzése), a mozgóképi memória mûködtetése. Ismeretszerzés személyes beszélgetésekbõl, tanári elõadásokból, statisztikai táblázatokból, lexikonból, könyvtárból, internetrõl. Kommunikáció Az elemi mozgóképi szövegalkotó kódok felismerése, mozgóképolvasás. Az elemi mozgóképi szövegalkotó kódok alkalmazása, mozgóképírás. Egyszerû (idõben és térben egybefüggõ) cselekmények képsorozatokkal történõ megjelenítése, tagolása. Átélt, elképzelt vagy hallott esemény mozgóképi megjelenítésének megtervezése az életkornak megfelelõ szinten (story-board, animáció, interjú). 2003/147. szám 7—8. évfolyam Értelmezés, elemzés, tolerancia Mozgóképi szövegkörnyezetben megfigyelt emberi kommunikáció értelmezése, kifejtése élõszóban és írásban. Sztereotípiák és konvenciók azonosítása a mozgóképi szövegkörnyezetben. Mozgóképi szövegkörnyezetben megfigyelt egyszerû (teret és idõt formáló) képkapcsolatok értelmezése élõszóban és írásban. Mozgóképi szövegkörnyezetben megfigyelt kép-hang kapcsolatok értelmezése élõszóban. Vita a média használatával kapcsolatos megfigyelések alapján a média társadalmi szerepérõl, mûködésmódjáról. Kritikai gondolkodás, problémaérzékenység Önálló kérdések megfogalmazása a tárgyalt témával kapcsolatban. A lényeg kiemelése írott, látott és hallott szövegekbõl. Mozgóképi szövegek értelmezése alapján feltevések, állítások megfogalmazása a szöveg keletkezésének hátterérõl, a közlõ (szerzõ, médiaintézmény) szándékairól. Érvek gyûjtése a feltevések mellett és ellen. Önismeret, együttmûködés, választás, tolerancia, alkotásra való beállítódás Saját médiahasználati szokások kritikus megfigyelésére alapozó tudatos mû- és mûsorválasztás. A mûvekben, mûsorokban megjelenõ konfliktusok, viselkedési módok és megoldások tudatos-kritikai elemzésén, illetve a valóságismereten alapuló szerepjátékok, szövegképzési gyakorlatok. Egyszerû mozgóképi szövegek létrehozásának elõkészítése és azok kivitelezése. A tudatosítást irányító fontosabb kérdések — Mi a televízió (mozi, rádió, újság) szerepe az életemben és mások életében? — Befolyásolja-e (és hogyan) a média használata a napirendemet (és másokét)? — Miben különbözik egymástól a személyes (közvetlen) kommunikáció és a médiumokon keresztül történõ (közvetett) kommunikáció? — Mit tekinthetünk médiumnak? — Miért élt az ember mindig is a közvetett kommunikáció (pl. a képiség) eszközeivel? — Miért akarja magát az ember minél inkább természethûen megörökíteni? Hol tartunk ebben most? — Mit jelent a nyilvánosság az életünkben? Hogyan alakulhatott ki a mai nyilvánosság? — Hogyan vizsgálhatjuk valamely korban és társadalomban a nyilvánosságot? — Miféle médium az, amelyik egyszerre ábrázol és reprodukál? Vajon miért képes erre? — Milyen eszközökkel tereli a mozgóképi szöveg szerzõje a figyelmünket? Vajon miért érdemes ennek utánajárnunk? — Milyen szempontok szerint különböztethetõek meg a mozgóképi szövegek egymástól? — Mi köze van a valóságnak a médiában megjelenõ világhoz, miféle világot jelenít meg a média? — Kinek az érdeke, hogy sok csatorna sokféle mûsort közvetítsen? — Miért van annyi reklám a világban? Vajon mit lehet és mit nem lehet reklámozni? Milyen szempontok szerint„ milyen módon elemezhetõ egy reklámfilm? — Miért és hogyan lesz valamibõl hír a médiában? 9—12. évfolyam Megfigyelés A médiaszöveg befogadásának tanulmányozása megadott, majd a tanulók által önállóan javasolt szempontok alapján, az eredmények lejegyzése. Az emberek viselkedésének megfigyelése a valóságban és a filmeken, illetve a televíziós mûsorokban megadott, majd a tanulók által önállóan javasolt szempontok alapján. Azonosságok, eltérések regisztrálása, azok lejegyzése. Helyszín- és idõviszonylatok, illetve karakter- és konfliktusviszonylatok felismerése, megfigyelése a médiaszövegekben. Lényeges információk, tények azonosítása. Ismeretszerzés Mozgóképi szövegek felidézése, rekonstruálása, a mozgóképi memória mûködtetése. Ismeretszerzés személyes és irányított beszélgetésekbõl, tanári elõadásokból, médiaszövegekbõl, statisztikai táblázatokból, lexikonból, fogalomtárból, szakirodalomból, könyvtárból, internetrõl. Egyszerû adatfelvételi módszerek, felmérések önálló megtervezése, kivitelezése. Elõadások önálló jegyzetelése, a forrásanyagok és az önálló megfigyelések, következtetések szakszerû elkülönítése, jelölése. 2003/147. szám 9—12. évfolyam Kommunikáció, szövegértés Az egyszerûbb mozgóképi szövegalkotó kódok felismerése, mozgóképolvasás. Az egyszerûbb mozgóképi szövegalkotó kódok alkalmazása, mozgóképírás. Összetettebb (idõben és térben elkülönülõ) cselekmények kép- és hangsorozatokkal történõ megjelenítése, tagolása. Átélt, elképzelt, hallott esemény mozgóképi (egyéb mediális) megjelenítésének megtervezése, kivitelezése az életkornak megfelelõ szinten (etûd). Értelmezés, elemzés, tolerancia Mozgóképi szövegkörnyezetben megfigyelt emberi kommunikáció értelmezése, jelentéstulajdonítás élõszóban és írásban. Sztereotípiák és konvenciók azonosítása a mozgóképi szövegkörnyezetben. Mozgóképi szövegkörnyezetben megfigyelt asszociatív-intellektuális képkapcsolatok értelmezése élõszóban és írásban. Mozgóképi szövegkörnyezetben megfigyelt kép-hang kapcsolatok értelmezése élõszóban és írásban. Vita a média használatával kapcsolatos megfigyelések alapján a média társadalmi szerepérõl, mûködésmódjáról. Önálló esettanulmány készítése a médiahasználat és -hatás tárgykörében. Kritikai gondolkodás, problémaérzékenység Önálló kérdések megfogalmazása a tárgyalt témával kapcsolatban. A lényeg kiemelése írott, látott és hallott szövegekbõl, tartalmi kivonat és headline készítése. Mozgóképi szövegek értelmezése alapján feltevések, állítások megfogalmazása a szöveg keletkezésének hátterérõl, a közlõ (szerzõ, médiaintézmény) szándékairól. Érvek gyûjtése a feltevések mellett és ellen. Ellenérvek gyûjtése különbözõ, a tárgyhoz tartozó, mások által meghatározott álláspontok cáfolatára. Önismeret, együttmûködés, választás, tolerancia, alkotásra való beállítódás Saját médiahasználati szokások kritikus megfigyelésére alapozó tudatos mû- és mûsorválasztás. A mûvekben, mûsorokban megjelenõ konfliktusok, viselkedési módok és megoldások tudatos-kritikai elemzésén, illetve a valóságismereten alapuló szerepjátékok, szövegképzési gyakorlatok. Egyszerû mozgóképi szövegek létrehozásának elõkészítése és azok kivitelezése. Önportré, portré készítése. A tudatosítást irányító fontosabb kérdések — Miért jelentette a technikai képrögzítés megjelenése valóságfelfogásunk gyökeres változását? — Miben térhet el a játékfilm, a dokumentumfilm, illetve a televízió valóságfelfogása? — Milyen kifejezõeszközökkel él a mozgókép? Mitõl függ a formaalkotó eszközök használata? — Miért hasadt szét az egységes kultúra népszerû és szerzõi kultúrára? — Mitõl függ, hogy az ember miféle kulturális termékeket fogyaszt? Általánosságban van-e érték- vagy színvonalbéli különbség a magas és a szerzõi kultúra szövegei között? — Hogyan ismerhetõ fel a mozgóképi szövegek esetében a kétféle alkotásmód? — Fontosak-e a sztárok a modern társadalomban? Miképpen hatnak az emberekre a sztárok? Kibõl lehet sztár? — Vajon hogyan hat ránk a média, mennyire befolyásolja gondolkodásmódunkat, értékítéleteinket? Miképpen lehetne a média tényleges hatásáról megbizonyosodni? — Hogyan lehetséges, hogy ugyanazt a filmet, televíziós mûsort a nézõk annyira eltérõen értelmezik? Mitõl függ a jelentés? Azoktól, akik készítik, vagy azoktól, akik nézik? — Melyek a meghatározó filmes korstílusok és filmmûfajok? — Milyen tényezõk befolyásolják nézõi (befogadói) magatartásunkat? — Kell-e szabályozni a média mûködését, kell-e elõírásokat alkotni az abban közölt tartalmakra vonatkozóan? — Összeütközésbe kerül-e az erkölcs és a jog a média mûködése kapcsán? — Veszélybe kerülhetnek-e az ember személyiségi alapjogai a médiával áthatott társadalmi környezetben? Van-e bármiféle teendõnk állampolgárként ezzel kapcsolatban? 2003/147. szám INFORMATIKA Alapelvek, célok Mindennapi életünkben megnõtt az információ társadalmi szerepe, és felértékelõdött az információszerzés képessége. Az egyén érdeke, hogy idõben hozzájusson a munkájához, az életvitelének alakításához szükséges információkhoz, képes legyen azokat céljának megfelelõen feldolgozni és alkalmazni. Ehhez el kell sajátítania a megfelelõ információszerzési, -feldolgozási, adattárolási, -szervezési és -átadási technikákat, valamint az információkezelés jogi és etikai szabályait. E gyorsan változó, fejlõdõ területen nagyfokú az ismeretek elavulása, ezért különösen fontos, hogy a tanuló figyelmet fordítson informatikai ismereteinek folyamatos megújítására. Mind nagyobb szerepet kap az intelligens és interaktív hálózati technológia. Nemcsak a különbözõ intelligens szolgáltatások száma nõ folyamatosan, hanem ezzel egyidejûleg a rendszerek egyre szélesebb körben teszik lehetõvé a felhasználói beavatkozást. Növekszik a vizuális kommunikáció hatása; a multimédia közvetítésével a szavak és a szövegszerkesztés mellett a látványszerkesztés is rendelkezésünkre áll üzeneteink kifejezésére. Az informatika mindennapi életünk szerves részévé vált. A földrajzi elhelyezkedésbõl és az anyagi lehetõségek különbözõségébõl adódó esélyegyenlõtlenségek jelentõsen csökkenthetõk az informatikai eszközök használatával. Az információ nyilvánossá és mindenki számára hozzáférhetõvé válásával nagyobb esély van a demokrácia erõsítésére. Megváltozik a pedagógus szerepe, az ismeretátadó és számon kérõ pedagógusból az ismeretek közötti eligazodást segítõ, tanácsadó, a megtalált információt értékelni, abban kételkedni tudó tanulók nevelõjévé válik. A tanulókat fel kell készítenie a problémamegoldó gondolkodásra mint a feladatmegoldás magasabb szintjére. Változik az iskola mint szervezet szerepe is. Az önálló ismeretszerzés elérése érdekében a könyvtárhoz hasonlóan a számítógépteremben is lehetõvé kell tenni az eszközökhöz való hozzáférést a tanórákon és azokon kívül is. A többi mûveltségterület, tantárgy számára is biztosítani kell a géphasználatot. Meg kell jelennie a hagyományos tanórákon túlmutató informatikával támogatott projektmunkáknak is. A fejlesztési feladatok szerkezete

Source: https://magyarkozlony.hu/hivatalos-lapok/e2604bc07fcc809777ed64f3e316043a7291b495/dokumentumok/b5a32dd82342a76b9f60e37c62d7ca7157f184ac/letoltes